Diari Oficial de la Generalitat Valenciana


Sumari del DOGV 6887, del 23-10-2012 (2012/9505)

Notificació de la resolució de cancel·lació de la inscripció en el Registre de establiments autoritzats per a la instal·lació de màquines recreatives, així com de les autoritzacions corresponents. Expedient número H03 063 0330.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6887

Data del DOGV
:   23-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9505


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la resolució de cancel·lació de la inscripció en el Registre de establiments autoritzats per a la instal·lació de màquines recreatives, així com de les autoritzacions corresponents. Expedient número H03 063 0330. [2012/9505]  
Intentada la notificació expressa a la mercantil La Nineta Mariadna, SLu, representada per la Sra. Blanca García de la Vega Reina, atés que no s'ha pogut dur a terme en l'últim domicili conegut de Passeig del Saladar, 60-5t-10a, de Dénia, i en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci, es notifica a esta societat la resolució dictada per la Subdirecció General de Joc, a Alacant, en data 23 de maig de 2.012, el text íntegre de la qual és el següent:  
«Vista la inscripció núm. H03 063 0330, efectuada en el Registre d'Establiments Autoritzats per a la Instal·lació de Màquines Recreatives i d'Atzar, amb data 3 de maig de 1999, per a l'establiment denominat La Nineta del qual és titular, des del 24 de març de 2010, l'empresa La Nineta Mariadna, SLU, amb CIF L41915363, siti en el carrer Ramón Ortega, 3, de Dénia, i atés que concorren els següents  
  
Antecedents de fet  
1. Que, amb data 11 de juny de 2009, té entrada en este centre un informe de la Unitat de la Policia Autonòmica, en el qual es fa constar que l'establiment denominat La Nineta, siti en el carrer Ramón Ortega, 3, de Dénia, inscrit amb el núm. H03 063 0330, no existix, i que la dita adreça correspon a una oficina del SERVEF.  
2. Que, amb data 2 de març de 2011, s'inicia el present expedient de cancel·lació a la vista de l'indicat informe de la Unitat de la Policia Autonòmica, per considerar-se que s'ha incorregut en la causa de cancel·lació de la inscripció que s'establix en l'últim paràgraf de l'apartat 1, de l'article 35 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006).  
3. Que, amb data 2 de març de 2011, es concedix tràmit d'audiència a la titular de l'establiment l'empresa La Nineta Mariadna, SLU, i a l'empresa operadora Maximatic, SL, propietària de les màquines instal·lades a l'empara de la inscripció objecte del present expedient de cancel·lació, a fi que puguen al·legar i presentar la documentació que estimen oportuna al seu dret.  
4. Que atés que la cancel·lació de la inscripció comportaria la cancel·lació de les autoritzacions d'instal·lació concedides basant-se en la inscripció que es qüestiona, s'advertix d'este fet, tant el titular de l'establiment com l'empresa operadora propietària de les màquines, perquè en el mateix tràmit d'audiència puguen al·legar tot el que creguen convenient al seu dret.  
5. Que transcorregut el termini concedit, no consta que cap dels interessats haja fet ús del seu dret a comparèixer en l'expedient.  
  
  
Fonaments de dret  
I. Esta Subdirecció General de Joc és competent per a resoldre el present expedient de cancel·lació d'inscripció en el Registre d'Establiments, en virtut del que disposa la disposició addicional sexta del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 14.09.2011), en relació amb el que establix l'article 35 apartat 4 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), en la redacció donada pel Decret 56/2011, de 20 de maig (DOCV 10.06.2011).  
II. Que, així mateix esta Subdirecció és competent per a entrar a conéixer expedients sobre autoritzacions d'instal·lació de màquines recreatives, d'acord amb el que disposa l'article 27 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006) modificat pel Decret 200/2009, de 6 de novembre (DOCV 09.11.2009).  
III. Que l'últim paràgraf de l'article 35.1 del vigent Reglament de Màquines Recreatives i d'Atzar, aprovat per Decret del Consell 115/2006, de 28 de juliol, establix que la inscripció d'un establiment en el Registre «...podrà ser cancel·lada per faltes de manteniment dels requisits o pressupostos que li van servir de base...», com en el present cas, que ha quedat constatat que l'establiment actualment no existix i l'adreça correspon a una oficina del SERVEF.  
  
IV. Que l'article 31.1. lletra d) de l'indicat Reglament, establix igualment que l'autorització d'instal·lació s'extingirà «Per cancel·lació de la inscripció de l'establiment en el corresponent Registre d'establiments autoritzats per a la instal·lació de màquines recreatives i d'atzar...».  
Vist el Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), modificat pel Decret 200/2009, de 6 de novembre, i la resta de normativa de pertinent aplicació.  
Amb esta data s'acorda:  
Primer. La cancel·lació de la inscripció H03 063 0330, efectuada en data 3 de maig de 1999, actualment a nom de l'empresa La Nineta Mariadna, SLU, corresponent a l'establiment denominat La Nineta, siti en el carrer Ramón Ortega, 3, de Dénia.  
Segon. La cancel·lació de les autoritzacions d'instal·lació núm. 03 523 1353-04 i 03 615 7185-24, concedides basant-se en la inscripció cancel·lada, en dates 29 d'octubre de 2007 i 27 de juny de 2008, que emparen les màquines propietat de l'EO Maximatic, SL, amb números d'autorització d'explotació AB/78729 i AB/78765.  
  
La present resolució no esgota la via administrativa i es podrà interposar en contra un recurs d'alçada davant de la Secretaria Autonòmica d'Hisenda i Pressupostos, en el termini d'un mes, comptador a partir de l'endemà de la notificació, de conformitat amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
I perquè servisca de notificació a la interessada consignada anteriorment, s'expedix el present edicte.  
  
Alacant, 27 de setembre de 2012.- La directora territorial: M. Inmaculada Ramírez Agulló.